Diari Oficial de la Generalitat Valenciana


Sumari del DOGV 3337, del 24-09-1998 (1998/902135)

RESOLUCIO de 9 de juliol de 1998, del secretari general de la Conselleria de Sanitat, que concedeix l'acreditació a l'Hospital General Universitari de València per fer trasplantaments de vàlvules cardíaques i homoempelts vasculars.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/07/09/(1)/dof/vci/html**

### Dades del document

Número de DOGV
:   3337

Data del DOGV
:   24-09-1998

Secció del DOGV
:   I. DISPOSICIONS GENERALS

Número del document
:   1998/902135


Data del document
:   09-07-1998

Organisme emissor


Tipus de document
:   Resolució

Descriptors 

:   * València
    * trasplantament d'òrgans
    * establiment hospitalari

RESOLUCIO de 9 de juliol de 1998, del secretari general de la Conselleria de Sanitat, que concedeix l'acreditació a l'Hospital General Universitari de València per fer trasplantaments de vàlvules cardíaques i homoempelts vasculars. [1998/7248]  
Vista la sol·licitud d'acreditació de l'Hospital General Universitari de València per fer trasplantaments de vàlvules cardíaques i homoempelts vasculars.  
Antecedents de fet  
Primer  
El director de l'Hospital General Universitari de València presentà la sol·licitud d'acreditació d'aquest centre per fer trasplantaments de vàlvules cardíaques i homoempelts vasculars.  
Segon  
La Direcció del Programa de Trasplantaments de la Comunitat Valenciana ha informat favorablement sobre l'acreditació sol·licitada.  
Tercer  
La Direcció Territorial de Sanitat de València ha comprovat que el centre té tots els requisits per a aquesta acreditació.  
Fonaments jurídics  
Primer  
La Secretaria General de la Conselleria de Sanitat és competent segons el que disposen l'Ordre d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 33/1997, de 26 de febrer, en relació amb el punt primer de l'apartat g) de l'article 14 del Reial Decret 278/1980, de 25 de gener.  
Segon  
S'ha complit el que estableix l'article 24.1 de l'Ordre d'11 de desembre de 1992 de la Conselleria de Sanitat i Consum.  
Vistos els antecedents de fet i els preceptes legals esmentats i la resta que hi són aplicables, resolc concedir l'acreditació per fer trasplantaments de vàlvules cardíaques i homoempelts vasculars a l'Hospital General Universitari, situat a l'avinguda Tres Creus, de València. Aquesta acreditació serà vàlida durant un període de cinc anys a partir de la data d'aquesta resolució.  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.  
València, 9 de juliol de 1998.- El secretari general: Roberto Jesús Roig Oltra.


Còpia Permalink ELI